Et forslag fra Radikale Venstre om at hæve fartgrænsen på landeveje fra 80 til 90 kilometer i timen møder bredt politisk flertal, skriver dr.dk Venstre vil også have grænsen hævet. - Med alt det fartkontrol, vi har fået, så kunne det måske være en god ide at indrette fartgrænserne efter den sunde fornuft. Så for fremtiden skal der stå 90 på skiltene på landevejen, fordi danskerne skal hurtigere frem, siger retsordfører fra Venstre Karsten Lauritzen til dr.dk Forslaget bakkes op af de øvrige partier i blå blok. Socialdemokraterne bakker ikke op om øget fartgrænse. De mener kun, at det kan komme på tale på vejstrækninger, der er særligt sikre. Hvad synes du? Deltag i debatten på Facebook

Referat:
Flere partier mener, at fartgrænsen på landeveje skal stige fra 80 til 90 kilometer i timen.